
Asunto General, Innovacion, Organisacion Gubernamental, Infrastructura y Planificacion Teritorial Ш 








TUR COMPANIA ESTATAL MESTER SIGUI 


CUMPLI CU CONDICION DI HULANDA DI 
RECORTE DI 12.6 % 


Si bira necesario, nos ta obliga di ancra e condicion aki den ley 











Den conferencia di prensa di Gobierno di Aruba dialuna 
mainta, Prome Minister Evelyn Wever-Croes a duna un 
splicacion amplio di con y pa kico a yega na e recorte di 12.6 
% den salario di empleadonan publico y semi publico. Esaki, 
Prome Minister a enfatisa, ta un condicion cu Hulanda a duna 
pa asina Aruba haya e sosten di likidacion. Tambe Hulanda a 
pone como condicion cu e recorte mester ta “tot nadere orde”, 
pues te un otro aviso. 


Gobierno, despues cu Covid a dal y hunto cu ne portanan a 
dal cera, mester a actua lihe pa asina Aruba por sobrevivi. 
Gobierno a pidi pa corta cu 12.6% den sector publico y semi- 





publico y a pidi sector priva tambe cooperacion y pa loke wordo 
corta bay den un fondo pa FASE pa asina por yuda tur esnan 
cu tin mester. 


Recorte di 12.6% ta conta pa tur compania estatal y tur 
compania estatal a presenta un declaracion di accountant cu 
nan a corta salario di 12.6%. Gobierno su punto di salida ta 
cu TUR entidad estatal mester cumpli cu e recorte. Gobierno 
ta sigui monitorea y si un entidad no cumpli, lo tuma medida 
necesario. 


Locual lo cambia una bes cu no tin FASE mas, ta cu no mester 
deposita e recorte den e fondo mas, pero e placa por keda den 
e compania y yuda den cash flow di e compania. 


Prome Minister a enfatisa cu si entidadnan estatal no cumpli 
cu e condicion aki, lo introduci un ley pa ancra e condicion aki 
den ley, mescos cu Corsou y Sint Maarten a haci. 


"Мі ta spera си nos по mester bay asina leu y cu aki па 
Aruba tur esnan di sector publico y semi publico realisa e 
seriedad di e situacion y cu ainda nos mester sigui cumpli cu e 
condicion aki di Hulanda pa por haya sosten di likides. Aruba, y 
especialmente esnan mas vulnerable, ta depende di e sosten 
di likides di Hulanda y nos lo no permiti algun entidad estatal 
pone esaki na riesgo”, Prome Minister a accentua. 


Ta importante pa tur entidad estatal sigui realisa y comprende, 
cu sin e sosten di likides no por paga salarionan. Lo no tin 
placa pa cuido di salud, siguridad di nos cuerpo policial ni 
enseñansa. Aruba ta sigui depende di e sosten di likides por lo 
tanto mester sigui cumpli cu e recorte di 12.6 %. 

Рготе Minister Evelyn Меуег-Сгоеѕ: 





Na caminda ра conferencia 35 aña Status Aparte cu lo tuma 
luga діа 23 di November, Prome Minister Evelyn Wever-Croes, 
a tene un encuentro sumamente agradabel cu sindicatonan 
activo e tempo ey pa combersa cu nan considerando nan rol 
hopi importante den Status Aparte. Sindicatonan presente 
tawata señor Chando Pietersz, señor Jaime Mata, señor 
Sabino Boekhoudt, señor Leo Yarzagaray y señor Anselmo 
Pontilius. 


Durante e encuentro aki Prome Minister a tuma e oportunidad 
pa elabora cu e representantenan sindical presente riba tur e 
logronan di e tempo ey y combersa riba con lo mester sigui pa 
futuro. Formacion y educacion di e pueblo ta keda un punto 
sumamente importante, especialmente pa refleha y mira tur 
loke e tempo ey a logra y loke no a logra. Tambe a elabora riba 
e importancia pa inverti mas den educacion y den proteccion di 
naturalesa y pa crea un Aruba di ciudadanonan си ta stima y ta 
critico den mantene nan pais pasobra ta asina so por garantisa 
un Aruba cu lo ta mes orguyoso di nan Status Aparte. 





Sr. Chando Pietersz cu tabata un representante sindical e 
tempo ey, a splica cu pa nan e ta un honor di por a elabora 
ampliamnete cu Prome Minister den cuadro di 35 aña di Aruba 
su Status Aparte. Sr. Pietersz a splica cu durante e reunion a 
purba di refleha riba e significacion di Status Aparte pa Aruba 
y pone enfasis riba tur e puntonan cu ta rekeri un respuesta 
den futuro, pa asina por wak den ki sentido por engrandece 
pais Aruba. 


Na final di e encuentro, Premier Wever-Croes a gradici tur 
e representantenan sindical pa nan presencia y pa comparti 
historia di e lucha di Status Aparte. 

Prome Minister Evelyn Wever-Croes: 


PROME MINISTER PRESENTE NA E 
CONFERENCIA PASTORAL 2021 











ШАНЫ 





Е. 





Diamars 16 di November а tuma luga Conferencia Pastoral 
2021 na La Cabana Resort. Un conferencia pa celebra e 500 
aña di aniversario di Cristianismo na Filipinas. Pastor Toti 
Fuentebella di Parokia di Paradera a expresa cu e conferencia 
ta pa duna oportunidad tambe pa reflexiona riba e retonan di 
pastoral cu pastoornan Filipino tin cu ta trahando na diferente 
parokia na Merca. 


Prome Minister Evelyn Wever-Croes na e ocacion a inicia 
su palabranan di encurashamento bisando cu den su trabou 
como Prome Minister pa di dos biaha, e ta realisa cu no tin 
coincidencia pero tur cos ta prepara pa nos for di ariba aunke 
no semper nos ta mira e señalnan, pero nan tey. 


“Ora cu Pastoor Toti a acerca mi pa e Conferencia aki, nos 
a purba haci esaki via telefoon pero esaki no tawata posibel. 
Y ora Pastoor Toti a splica mi di kico e conferencia ta trata, 
facilmente, aunke na casi ultimo ora, nos a pusha e evento aki 
den mi agenda, algo cu no ta pasa mucho. E ta un gran honor 
pa mi pa ta aki. Mi ta pensa cu ora mi mira asina hopi pastor ta 
reuni, solamente cos bon so por sali for di dje”. 


Prome Minister a expresa di ta contento di mira asina hopi 
pastoor Filipino den e conferencia. Nan ta asina leu di cas y 


esaki ta un manera di sinti nan mes na cas. Na Aruba tin un 
cantidad importante di pastoor Catolico Filipino cu Aruba sigur 
ta aprecia. 


Prome Minister a referi na loke Covid a siña nos. Covid a haci 
un impacto grandi riba nos pilar economico Turismo, siendo cu 
Aruba ya no ta conta cu un otro pilar economico manera den 
pasado por a conta cu e refineria, e impacto pa Aruba tawata 
grandi ora cu a tuma e decision pa cera nos fronteranan. 
Mientras cu Covid tawata un periodo dificil pa nos, el a siña 
nos pa pusha pa bay dilanti pa pone nos riba e caminda di 
recuperacion. 


“Na Aruba, por mira progreso atrobe. Aunke no 100% manera 
nos tawata ta, pero tampoco nos kier bay bek na unda nos 
tawata ta. Nos a siña hopi y tin hopi cos cu nos mester cambia. 
Pa cuminsa, nos a siña hopi riba e aspecto economico pero 
mas importante, nos a siña hopi di e union den famia”. 


Si tur cos bay bon, Aruba lo cera aña cu 73% di recuperacion 
di nos nos turismo. E aña aki nos tin 13% di crecemento 
economico. Pues nos por bisa cu nos ta bayendo den e 
direccion corecto. “Ainda nos no а yega, pero nos lo yega ey e 
aña aki”, Prome Minister a expresa. 

Continuacion PROME MINISTER PRESENTE NA E CONFERENCIA PASTORAL 2021... 








Prome Minister a expresa cu e ta mas preocupa cu e estado 
mental di nos ciudadanonan. Economicamente nos por bay 
bek na e nivel cu nos tawata prome cu e pandemia. Pero nos 
mester enfoca mas riba e paz mental di nos hendenan. “Ainda 
ті по sa si e periodo di Covid a fortalece nos fe, of a debilita nos 
mas. Esaki sigur, pa boso como pastoornan, mester considera 
esaki como un reto. Sigur ta cu atendencia na iglesianan no ta 
mescos manera tawata prome cu pandemia, cu riba su mes a 
stroba hende ра reuni y no necesariamente a perde fe. “Loke 
cu a yuda ami y hopi hende rond di mi, ta nos fe, di sa cu nos 
ta bay ta ok. Aruba lo recupera cu progreso y desaroyo y e ora 
nos por bisa This too shall pass y this too has passed”. 
































Prome Minister a comparti su experiencia na cuminsamento 
di e pandemia, na unda cu tur dia pa 7or di anochi el a duna 
informacion tocanto desaroyo di Covid. Tin dia, el a menciona, 
e ta cana bay dilanti camara sin sa kico pa bisa pensando 
con pa haya e forsa pa asina mustra fuerte dilanti e pantaya 
y purba mantene tur hende trankil. Momentonan cu el a recuri 
na oracion cu a yuda hopi. “Sandra Croes, mi man drechi y cu 
un fe y devoto grandi, cu па momentonan dificil unda mester a 
haci anuncionan dificil, a sa di comparti su fe y rosario y asina 
hunto fortelece nos fe”. 


Prome Minister a gradici tur presente pa e honor di a haya e 
oportunidad pa ta presente na e Conferencia Pastoral 2021. 
Na Pastoor Toti Fuentebella di Parokia di Paradera y Pastoor 
Juancho di Noord. Na final tur pastoor presente a duna Prome 
Minister un bendicion special y a gradici'e pa su presencia. 


= 

Prome Minister Evelyn Wever-Croes: 
Ronella Croes - CEO ATA, documentario 1 aña Landspakket 


LOKE NOS HACI TA PA GENERA ENTRADA 
PA PAIS ARUBA Y TRECE BENEFICIO 
NA DIFERENTE COMPONENTE CU TA 
IMPORTANTE nerd TUR CU TA BIBA NA ARUBA 











Den cuadro di 1 aña di Landspakket, Gobierno di Aruba a 
presenta un documentario den cual diferente profesional y 
Minister a papia riba diferente tema di importancia. CEO di 
Aruba Tourism Authority (ATA) sra. Ronella Croes a papia 
tocante proyeccionnan di turismo. 


Turismo na Aruba ta mirando un recuperacion hopi mas rapido 
cu locual a anticipa. E plannan pa e aña aki tabata ilustra un 
recuperacion di entre 45% y 60% di cantidad di bishitante, 
compara cu aña 2019 (e ultimo aña normal cu a conoce pa 
turismo). Na e momentonan aki cu resultadonan di october 
inclui, ta premira cu por ta cerando 2021 cu un grado di 
recuperacion ekivalente na 73% compara cu 2019. 


Sra. Croes a splica cu ora ta papia di entrada pa Pais Aruba, ta 
midi locual cu Banco Central di Aruba ta registra y ta compila, 
esaki ta yama “Tourism Credits”. Cual ta representa entrada 
directo pa medio di turismo. Locual cu por mira proyecta pa e 
aña aki ta un grado di recuperacion di 45% y 60% compara cu 
locual nos a ricibi na entrada na 2019. Na e momento aki ta 
señala cu e grado di recuperacion ora cera 2021 lo por ta riba 


80% compara cu aña 2019. 

Pues atrobe poniendo e den cifra pa ilustra kico kiermen cu 
e recuperacion aki den termino di cantidad di bishitante y 
entrada pa Pais Aruba, por mira den ambos aspecto con esaki 
ta moviendo mas rapido. E ta trece retonan cu ne pero pa e 
oportunidadnan си tey den diferente di e mercadonan, Aruba 
a capitalisa den esakinan y ta moviendo como un di esunnan 
mas rapido y sigur den region caribense tambe. Pues sigur un 
proyeccion positivo pa e aña aki. Ta proyecta cu pa otro aña lo 
ta continuando cu esaki, unda cu lo por ta yegando pa ambos 
aspecto entre 95% y 100% di recuperacion ya caba na 2022 
compara cu 2019, sra. Croes a duna di conoce. 


“Tur crisis ta trece си ne oportunidadnan y di parti di Oficina 
ді Turismo, ta señala den cifranan con a bin ta capitalisa di 
oportunidadnan. Pero algo cu ta hopi importante tambe ta 
pa haci uzo di ocasionnan y oportunidadnan pa cana cu un 
desaroyo di turismo duradero. Teniendo na cuenta aspectonan 
economico y treciendo esaki den balansa cu proteccion di 
naturalesa, medio ambiente, enfoca riba e bienestar general y 
adelanto di esaki.’ 


Por ultmo sra. Croes a bisa: “Tin reto pero oportunidadnan 
tambe cu aworaki por sigui haci uzo di e momento pa trece 
cambio na cosnan cu kisas por mehora. Aruba por sigui conta 
cu oficina di turismo pa sigui enfoca riba esaki y pusha unda 
си nos рог.' 


Prome Minister Evelyn Wever-Croes a expresa su gratitud na 
señora Ronella Croes pa brinda e informacion importante aki 
den e programa di un aña di Landspakket. ATA a hunga un rol 
importante den recuperacion di nos pais. 





Gabinete Wever - Croes 1 

MINISTER Rocco Tjon 





Husticia y Asuntonan Social 








Minister Rocco Tjon: 


A BISHITA TUR E DIFERENTE LOCALIDADNAN 
DI DEPARTAMENTO DI ASUNTONAN SOCIAL 









Recientemente Minister di Husticia y Asuntonan Social Sr. 
Rocco Tjon a dedica un dia completo na bishita y reuni cu 
e trahadonan di Departamento di Asuntonan Social (DAS). 
A cuminsa e діа cu un reunion cu tur e departamentonan na 
John F. Kennedy, caminda a haya un splicacion extenso di e 
seccion di guia social, y durante curso di dia a logra delinea 
varios puntonan cu a bin dilanti for di e trahadonan. 


Segun Minister Tjon, e bishita aki tawata uno impresionante 
caminda a logra experiencia tur e trabou duro cu e trahadonan 
di DAS ta haci cu e tiki recursonan cu nan tin, pero loke cu a 
resalta mas ta e pasion cu nan tin pa sigui mehora e servicio 
cu nan ta brinda na tur esnan cu tin mester di dje. E bishita aki 
tawata di suma importancia, mirando cu hopi bes ta percibi 
DAS como un instancia cu ta solamente percura pa asuntonan 
relaciona cu bijstand, sinembargo, DAS ta un organisacion 
mucho mas dinamico cu ta brinda un cantidad di servicio 
na tur esnan cu tin mester di e ayudo aki. DAS ta conta cu 
un cantidad amplio di profesionalnan entre otro; trahadonan 
social, sicologonan, ortopedagogico, “gedragsdeskundige”, 
“jeugdwerkers”, screeners , intakers y mas. 














E Mandatario a expresa cu esaki tawata un dia hopi informativo, 
a logra combersa y scucha di e propio trahadonan, kico ta e 
retonan cu nan ta wordo confronta cune. E motibo principal 
di e bishita aki ta cu dentro di poco lo bay presenta e plan di 
maneho cu ta bay acapara e maneho pa loke ta e Ministerio 
di Asuntonan Social di 2022 te cu 2025 y e ta hopi importante 
cu e trahadonan mes tambe por brinda nan ideanan pa asina 
evalua den ki forma por acapara esaki den e plan di maneho 
cu ta bay wordo presenta. 

Continuacion А BISHITA ТИВ E DIFERENTE LOCALIDADNAN.... 

















E retonan cu hopi di e trahadonan ta wordo confronta cune tin 
di haber cu e parti di personal, pues pa e motibo ey y mirando 
cu e Social Crisis Plan tambe tawata consisiti di diferente 
proyectonan cu por fortifica e ayudo social cu ta wordo 
brinda na comunidad, Gabinete Wever-Croes 1! a opta ра 
den presupuesto 2022 percura pa prolongacion di e diferente 
contractornan aki pa asina tambe por tin continuacion di e 
diferente programanan cu ta forma parti di e Social Crisis Plan. 


Un otro proyecto cu a wordo presenta door di e ekipo di maneho 
na DAS ta e parti di “Colaborative Partnership” manera e 
profesionalnan mes a indica, un proyecto cu sigur a mustra di 
ta di balor agrega pa e yudansa na DAS. Den cuadro di esaki 
a logra brinda yudansa na 58 famia y si ta wak con esaki ta 
practicamente mehora e bida di e famianan e ta sigur algo cu 
nos lo kier continua cune, e Mandatario a expresa. 


Por ultimo algo cu Minister Tjon a keda sumamente contento 














cune ta e presentacion y update di e renobacion cu ta andando 
pa loke ta DAS na Lagoen. Un proyecto cu a wordo inicia door 
di colega Minister Sr. Glenbert Croes cu a traha hopi duro pa 
esaki por bira un realidad. 

Minister Коссо Тјоп: 








Diaranson mainta den un encuentro ameno, Minster di 
Husticia y Asuntonan Social Sr. Rocco Тіоп a reuni cu un 
parti di e Directiva di Parlamento Hubenil, cu a consisti di 
Devaney Martinus cu ta Voorzitter, Christopher Lake cu ta 
Penningmeester у Thaina Lacle como bestuurslid. Tambe 
presente den e reunion aki tawata beleidsmedewerker di 
Ministerio di Husticia y Asuntonan Social, Stephanie Croes. 
Durante e reunion aki, a duna un splicacion breve di e historia 
di fundacion Parlamento Hubenil, cu ta activo desde aña 2003 
y a duna di conoce ki ideanan y plannan por tin pa e futuro 
cercano. 


Parlamento Hubenil tin como obhetivonan principal; e 
participacion y formacion di nos hobennan y duna nan un bos. 
Pa por logra e obhetivonan aki, e directiva actual cu a wordo 
instala aña pasa ta den pleno proceso de restructuracion di e 
fundacion. E Directiva a comunica cu e hobennan си ta interesa 
di forma parti di Parlamento Hubenil, y e deseo ta pa por tin un 
relacion mas estrecho cu gobierno y nos comunidad. E punto 
aki ta wordo mira como un punto clave pa por eleva e nivel di 
Parlamento Hubenil riba nivel nacional. Adicionalmente, ta den 
proceso pa adkiri un plataforma digital pa yega aun mas serca 
di nos comunidad. Tambe lo hasi algun cambio den e parti di 
“branding”, unda lo hasi un cambio na e logo. 





Parlamento Hubenil ta desea di tin bos y oido den gobierno, 
sinta y aporta activamente na tur locual ta concerni nos 
hobenan di Aruba. Minister Tjon a asegura cu su persona y 
Ministerio lo asisti Parlamento Hubenil den logra esaki y lo 
traha di serca cu nan pa asina nos hobennan por forma parti 
di decisionnan cu ta wordo tuma na bienestar di nos hobennan 
riba nivel nacional. Minister Tjon a menciona cu gobierno ta 
trahando riba varios proyecto y a invita Parlamento Hubenil pa 
forma parti di esaki hunto cu Gobierno di Aruba. 

Korps Politie Aruba: 


BO PROFESION 


Recientemente nos tabata ocupa na diferente scol cu á 
demonstracion y presentacion di e tema "Bo profesion". 
Esaki enconexion cu siman di buki! 




















Diferente scol a haya bishita di nos manera: 
Scol Paso pa Futuro, 

Graf Von Zinzeldorf, 

Smile and Shine Day Care, 

Conrado Coronel Kleuter, 

Colegio Bon Bini. 


Asta nos a baila un rato cu nos muchanan riba e dia special 
aki. Un pabien grandi na nos muchanan cu nan profesion cu 
пап kier bira den futuro ta P O L I S. 

MINISTER Endy Croes 

Enseñansa у Deporte 








MINISTER DI ENSEÑANSA Y DEPORTE 
ENDY CROES А RICIBI BISHITA Y REUNI CU 
REPRESENTANTENAN DI FIFA 








Diamars atardi ultimo Minister Endy Croes а ricibi bishita 
y a reuni cu representantenan di FIFA cu ta na Aruba; FIFA 
Development Manager - Caribbean region, sr. Marlon Glean 
y FIFA Development Officer- Caribbean region, sr. Jordan 
Victoire. Presente tambe na e reunion Presidente di AVB 
Arubaanse Voetbal Bond, sr. Randolf Lacle y miembro di 
directiva sr. Hubert Solagnier. 


Minister Endy Croes a expresa cu e reunion tabata hopi 
fructifero unda a trata diferente topico. 

Un punto hopi interesante ta cu FIFA tambe ta pone hopi 
insistencia cu Aruba mester tin un stadion aproba pa hunga su 
weganan nacional na cas, nos a elabora di e infrastructura di 
e stadionnan y algun proyectonan hopi bunita pa den futuro. 


Minister Endy Croes a sigui bisa cu FIFA tin un programa pa 
yuda tur пап miembronan, di cual Aruba tambe ta un miembro, 





ta dispuesto pa inverti un capital pa drecha un di e stadionnan 
na e standard unda cu un di e weganan lo por wordo hunga 
na Aruba. 

Na luna di juni 2022 Aruba tin un wega di “Nations League’ cu 
Aruba semper a hunga na Merca of Curagao, si acuerdonan 
cana manera cu nos ta mirando y por logra firma e acuerdonan 
prome cu aña caba pa cuminsa e proceso pa FIFA di su 
parti lo por cuminsa saca e fondonan cu e mira pa un di e 
stadionnan lo por ta cla pa juni 2022 y Aruba lo por hunga su 
wega nacional na cas. 


Durante e reunion tambe a bin dilanti cu Arubaanse Voetbal 
Bond na 2022 ta celebra su 90 aña di existencia, pues lo ta 
bunita, cu ohala cu den luna di juni 2022 nos lo por tin un 
celebracion y tambe un apertura di un di e dos stadionnan 
existente ful тодетіза. 


мони 

Continuacion MINISTER DI ENSEÑANSA У DEPORTE ENDY CROES А RICIBI BISHITA.... 


Minister Endy Croes a sigui bisa cu tempo ta mustra cortico 
pero di acuerdo di e experencia di esnan sinta na mesa di FIFA 
e ta 'haalbaar'. Та e boluntad mester tey pa asina hunto nos 
mira den mes un direccion. “Nos mester haci algun papeleo 
‘paperwork’ rapidamente prome cu fin di aña’, Minister Endy 
Croes a expresa. 





Mi ta comprometi como Minister di Deporte y mi a expresa 
esaki na e representantenan di FIFA cu mi lo bay convence 
e 'stakeholders' den e veld aki pa nos pone nanishi un rato 
den mes un direccion y tuma e ayudo di FIFA bou di cierto 
condicionnan cu tur pais rondo mundo tambe ta practica. Ohala 
esaki ta un comienso nobo tanto pa e presidente di Arubaanse 
Voetbal Bond y su directiva y cu e desaroyo nobo cu esaki lo 
bay crea pa e deporte di futbol. "Моб ta contento, por mira atras 
riba un bon reunion’, e Mandatario a enfatisa y finalisa 

MINISTER Glenbert F. Croes 





Labor, Energia y Integracion 








Minister Glenbert Croes ta informa: 


PRONTO WEBSITE DI FASE TA CAMBIA PA 
WWW.ARUBAKIERTRAHA.COM 








Recientemente Minister di Husticia y Asunto Social y Minister 
di Labor, Energia 8. Integracion a anuncia cu FASE ta termina 
awo 1 december. 


Minister Glenbert Croes for di un principio a anuncia cu FASE 
ta termina December 2021 y corectamente, e ultimo pago lo 
ta alrededor di mediado di December di e aña aki. Den mesun 
rosea Minister Glenbert Croes a papia di e posibilidad di TIO 
pero cual Hulanda no a aproba pa motibo cu den cuadro di 
Landspakket ambos pais, esta Hulanda y Aruba, ta trahando 
riba un 'sociaal vangnet’. 


Mientras tanto economia di Aruba ta den pleno recuperacion. 
Companianan local ta buscando hende pa traha. Na mas di un 
ocasion nos por a tende comercio expresa cu nan mester di 
trahado pero cu no ta hayando. 








E pandemia a causa un cambio drastico den nos bida personal 
y profesional. E COVID a afecta henter e structura y fibra di 
nos bida. Pero sea nos ta rindi of nos ta lanta para bek riba tur 
dos nos ріапап. Aki ta unda Aruba Kier Traha ta importante, pa 
yuda nos recobra nos animo y energia bek mediante diferente 
cursonan di recapacitacion. 


E website www.fasehelpdesk.com lo bira www.arubakiertraha. 
com y riba e website aki por registra pa cursonan di 
recapacitacion (her-, om en bijscholing) cu lo por yuda bo y 
guia bo den direccion di un trabou y funcion nobo. 

Pa jobmatching e invitacion ta na bo persona pa registra riba 
www.dpl.aw of pasa personalmente na Engelandstraat of na 
DPL SN. Mientras tanto, riba facebook page di FASE Helpdesk 
y di Departamento di Progreso Laboral DPL tin hopi vacatura y 
oportunidad pa trabou cu ta wordo comparti. Solicita! 

Minister Glenbert Croes cu e yamada: 








з 











Oportunidad patrabouta presentando mas у mas. Companianan 
di Aruba ta acercando DPL cu e peticion pa trahadonan. 


Recientemente diferente instancia a publica cu tin vacatura 
pero no por haya trahado. DPL t'ey р ayuda e pueblo trahado 
cu un trabou. Pa esaki nos yamada na bo, pasa registra na 
DPL. Si bo no por bay personalmente, registra pa trabou via 
nan website www.dpl.aw. Si bo kier aplica pa un trabou cu bo 
a wak via e pagina di Facebook di DPL, manda email na dpl. 
jobcenterQaruba.gov.aw. Ora di aplica tene e mente habri ра 
cualkier oportunidad pa trabou 


Nos mester realisa cu nos mester cuminsa bek. Y cu ta 
depende di nos propio dedicacion laboral con lihe nos ta sigui 
crece den funcion. Despues di ta 20 luna sin trabou, no ta facil 
cuminsa di nobo, mucho menos si e no ta e trabou di bo soño. 
Considera e oportunidad aki como un trampolin pa cosnan 
grandi, cosnan nobo den nos bida. Aruba mester di nos tur 
амо. Р'еѕеу e mandatario su yamada pa registra online of 
personalmente na DPL situa den Engelandstraat na Eagle of 
na DPL San Nicolas. Tin hopi oportunidad pa trabou. Hunto 
nos por pone nos pais bek riba pia 





Minister Glenbert Croes: 


Mi tabatin e grato placer di ricibi Sr. David Abrahams den su funcion di representante di Hulanda (VNO) pa Aruba, Corsou 
y Sint Maarten. Nos prome reunion desde mi huramentacion como Minister di Labor, Energia y Integracion. Nos a discuti 
temanan manera Landspakket, Energia y posibilidadnan di cooperacion. Un reunion sumamente ameno y fructifero. Minister 
Glenbert Croes a expresa su aprecio pa e esfuerso pa conoce e Ministernan di Gabinete Wever Croes Il 

MINISTER Guillfred Besaril 





Minister Plenipotenciario 








EMBAHADOR DI COLOMBIA CU 
BISHITA DI CORTESIA NA MINISTER 
PLENIPOTENCIARIO BESARIL 


Recientemente Embahador di Colombia sr. Fernando Antonio 
Grillo Rubiano a haci un bishita di cortesia na Minister 
Plenipotenciario, sr. Guillfred Besaril. Embahador Grillo 
Rubiano a wordo acompaña pa e Minister Plenipotenciario 
na embahada di Colombia na Hulanda, sr. Juan José Páez 
Pinzon. 


Embahador Grillo Rubiano a expresa su entusiasmo como 
pais bisiña pa cera conoci cu e representante di Aruba na 
Hulanda pa trata temanan di interes comun entre Colombia y 
Aruba. Un tema hopi importante cu a wordo trata ta e aspecto 
ді cuido medico den cual AZV ta hunga un rol pa cu patientnan 
cu mester bai Colombia pa tratamento medico. 


Tambe embahador Grillo Rubiano a toca e tema di un curso 
online di Spaño pa esnan cu no ta di habla Spaño auspicia 
pa Universidad di Medellin cu ta dunando na ambtenaarnan 
di Aruba. Actualmente tin 10 persona di Aruba cu ta sigui e 
curso aki y mirando e importancia di e curso como vehiculo pa 
fortifica e lasonan entre Colombia y Aruba, lo ta bon cu e por 
continua. 


Turismo for di Colombia pa Aruba tambe tabata un topico di 
combersacion, especialmente con pa stimula esaki y dune un 
dinamica interesante pa ambos Pais. Colombia ta buscando e 
manera pa engrandese nan industria turistico for di Hulanda y 
Europa. Comokiera cu Aruba ta un lider den area di turismo den 
Caribe, Colombia a indentifica Aruba como e partner corecto 
pa un colaboracion. Esaki lo ta e tema central di un evento 
“Traveling Through Colombia” cu lo tuma lugar den Marriott 
Hotel na Den Haag december proximo. 


Minister Besaril di su banda a papia riba exportacion di 
productonan agricola y саті for di Colombia pa Aruba. Ра 
Aruba e ta sumamente importante pa busca tur formula posibel 
pa mantene e productonan aki па prijsnan rasonabel ра 
Pueblo. Nos no mester limita nos mes na importa solamente 














di Merca y/of Europa. Esaki sigur ta un factor cu ta afectando 
e poder di compra di e comunidad Arubano. E otro factor cu 
ta afecta ta, cu Aruba ta depende demasiado di importacion 
pues e conocemento den area di agricultura ta keda un tema 
interesante pa futuro di nos isla. 


Por ultimo a papia di un bishita di un delegacion di Colombia 
dia 2 y 3 di maart 2022 na Aruba pa elabora riba temanan 
den cuadro di e relacion bilateral entre Colombia y Aruba. 
Colombia mescos cu Aruba ta enfrenta un problema grandi cu 
migracion for di Venezuela. Durante di e bishita aki Colombia 
lo ta extra interesa den un presentacion di e sistema di alarma 
di horcan cu Aruba ta usando. Colombia ta hopi interesa den e 
sistema aki pa e islanan di San Andres cu tambe ta vulnerabel 
pa horcan den e area Caribense. Embahador Grillo Rubiano 
a gradici Minister Besaril pa e combersacion ameno y di su 
parti lo hasi tur loke ta su alcanse pa mantene y sigui stimula e 
lasonan di hermandad entre Aruba y Colombia. 


ISLACDONLINE y 


СОМІО-19 
NI со» 


209 9 Ë 


Laba man bon Mantene minimo 1.5M Uza tapa boca No duda, 
frecuentemente distancia tur momento paden di tur lugar Vacuna! 

Pa bo mes. Pa bo famia. Pa bo pais. 


VACUNA 


VACUNA 
роде ла 


Bebe mas awa си ta posibel! 


Awa ta yuda elimina e toxinanan y ta hidrata e organonan pa 
mantene nan sano. Sigura bo mes cu tur e integrantenan di bo 
famia bebe minimo seis glas di awa pa dia, Pa logra esaki, bo 
por inclui un glas di awa cu cada cuminda, incluyendo ora bo 
соте cualkier 'snack' nutritivo. Evita e consumo di bebidanan 
cu sucu, ya cu esakinan ta dañino pa bo salud y ta debilita bo 
organismo. Pa combati COVID-19 bo mester mantene bo salud 
y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! А 


Аті 5 


Mantene 1.SM Labaman Uzatapaboca 
minimo di distancia frecuentemente paden diturluga 


VACUNA! 

NoTICIA DI GOBIERNO 











